ACTA DE LA SESSIÓ DEL PLE DE L'AJUNTAMENT 
Identificació de la sessió 
Núm. 1/04 Caràcter: extraordinari Data: 8 de gener de 2005 Horari: de 12 a 13.30 h. Lloc: saló de sessions de la Paeria 
Hi assisteixen: Maria Burgués Bargués Àngel Ros Domingo Marta Camps Torrens, Lluís P. Alonso Ballester Josep M. Llop Torné Antoni Llevot Lloret Montserrat Parra Albà Candi Villafañe Àrboles Montse Mínguez Garcia Pilar Castillo Elies Isidre Gavín Valls Conxita Tarruella Tomàs Benet Tugues Boliart Miquel Padilla Díaz Marta Alòs López Anna Balañá Brugulat Antoni Chico Purroy Pilar Arnalot Muntó Enric Oró Gallart 
M. Dolors López Aguilar Enric Montanya Mías Xavier Sàez Bellobí Xavier Aluja Farré Montse Bergés Saura Francesc Pané Sans Ramon Camats Guàrdia Mercè Rivadulla Gràcia Jesús Gutiérrez Bustillo, secretari Enric Vicente Català, interventor M. Lluïsa Sanz Llavallol, tresorera 
M. Assumpció Massana Estiarte, viceinterventora 
-1ORDRE DEL DIA 
La  present  sessió  és  presidida,  inicialment,  per  l'alcaldessa en funcions, S.Sa. Maria Burgués i Bargués, asistida pel secretari general de la Corporació. 
·1.- PRESA DE POSSESSIÓ DE LA REGIDORA SRA. PILAR CASTILLO I ELIES 
El  Sr. secretari dóna lectura al contingut de l'article 182 de la Llei Orgànica  5/1985, de 19 de juny, del Règim Electoral General referent a la  substitució  dels  regidors en cas de renúncia al seu càrrec. També dóna  lectura a la credencial de data 29-12-03, enviada per la Junta Electoral  Central,  en la  qual  s'expressa  que ha  estat designada regidora  de l'Ajuntament de Lleida la Sra. Pilar Castillo i Elies, en substitució, per renúncia, de l'Il.lm. Sr. Antoni Siurana i Zaragoza. 
A  continuació es procedeix a efectuar l'acte de promesa o jurament del càrrec  per  part de la nova regidora de la Corporació. La Sra. Burgués fa  lectura de la fòrmula oficial de jurament o promesa del càrrec i la nova regidora respon "si, prometo". 
La  Sra.  Burgués imposa  a la nova regidora  la venera i l'escut de la ciutat, seguint la tradició a tal efecte. 
·2.- ELECCIÓ D'ALCALDE I PRESSA DE POSSESSIÓ DEL CÀRREC 
El  Sr.  secretari dóna lectura al contingut dels articles 198 i 196 de la  Llei  Orgànica  5/1985, de 19 de juny, del Règim Electoral General. També dóna lectura íntegra a l'escrit presentat per S.Sa. Maria Burgués 
Bargués, en  data 7  de gener de 2004, en el qual renunciava a la candidatura  d'alcalde  davant  el plenari  de la  Corporació  (sense renunciar, en cap cas, a la condició de regidora de la Corporació ni a la  resta  d'atribucions  que  hi exercia) als efectes de que pugui ser candidat a  l'Alcaldia  pel  Partit  dels  Socialistes  de Catalunya -Progrés Municipal, el regidor següent de la llista electoral, tal i com preveu l'art. 198 de la LOREG. 
Es  procedeix  a repartir  entre  tots els regidors un sobre que conté paperetes  amb el nom dels cinc candidats, corresponents a cadascuna de les  llistes  que  van  obtenir  regidors a la  Corporació i  que a continuació es  relacionen (més una papereta en blanc), per procedir a l'elecció d'alcalde segons el previst en l'art. 196 de la LOREG. 
-2CANDIDATS LLISTA ELECTORAL Àngel Ros i Domingo  PSC (PSC-PSOE)-PM Isidre Gavín i Valls CiU Pilar Arnalot i Muntó PP Xavier Sàez i Bellobí ERC-EV-AM Frances Pané i Sans    ICV-EA-EPM Efectuada  la votació  pels  regidors i regidores, de caràcter secret, 
mitjançant  paperetes,  i realitzat  l'escrutini,  ha donat el següent resultat: CANDIDATS VOTS Àngel Ros i Domingo  16 Isidre Gavín i Valls 7 Pilar Arnalot i Muntó 4 Xavier Sàez i Bellobí -Francesc Pané i Sans -
Vots en blanc  Atès que S.Sa. Àngel Ros i Domingo ha obtingut la majoria absoluta dels vots  del  regidors i regidores de la Corporació, de conformitat amb el previst  en els articles 198 i 196.b  de la Llei Orgànica 5/1985, de 19 de  juny,  del  Règim Electoral General, és proclamat alcalde electe de l'Ajuntament de Lleida. 
PRESSA DE POSSESSIÓ Tot  seguit,  i de conformitat amb el previst als articles 18 del Reial Decret  Legislatiu  781/1986, de  18 d'abril, i  40.2  del Reglament d'organització,  funcionament i  règim  jurídic dels ens locals, S.Sa. Maria Burgués formula al Sr. Àngel Ros Domingo aquesta pregunta: "Jureu o  prometu  per la vostra consciència i honor complir fidelment 
amb  les  obigacions  del  càrrec  d'alcalde,  amb  lleialtat al Rei, i guardar  i fer  guardar  la Constitució  com  a norma  fonamental de l'Estat?". 
-3
El Sr. Àngel Ros i Domingo contesta: "si, ho juro". 
Seguidament li  entrega  el bastó de  Paer en Cap, com a atribut del càrrec. 
Un  cop  finalitzat  el  procés d'elecció d'alcalde, el Sr. Ros passa a presidir la sessió i concedeix la paraula als representats de cadascuna de les formacions polítiques amb representació municipal. 
INTERVENCIONS 
Inicia  el torn d'intervencions el Sr. Francesc Pané, portaveu del Grup Municipal  d'ICV-EA,  que en nom del seu grup felicita de cor l'alcalde electe.  Valora la importància de la responsabilitat que, des d'avui, assumeix el Sr. Ros. Es refereix als canvis que s'estan produint com un element positiu, que permet anar cap  a horitzons de major plenitud: la història  progressa  a base  de  canvis.  Qualifica  aquest  canvi  de substancial.  Destaca l'empenta que per a la modernització de la ciutat ha suposat la tasca desenvolupada per  Antoni Siurana; creu que la seva obra i la de les persones que  han  treballat  amb ell són visibles per tothom, amb un balanç positiu reconegut per tot Lleida. Li desitja sort en la seva nova tasca, ja que la fortuna en la seva gestió és la nostra fortuna atès que l'agricultura i la  ramaderia  són  els puntals de les nostres terres. 
Diu que  el nou  alcalde  protagonitza un  canvi  al  capdavant  de l'Ajutament  que  creu  que  la ciutat  acollirà  dolçament. Valora la capacitat  de renovació,  d'esforç i d'imaginació del Sr. Ros. Destaca diversos  punts importants  del  programa a  dur  a terme,  com  són: l'habitatge per a joves, la primera ocupació laboral, la intensificació dels  processos  educatius, la projecció cultural, la sostenibilitat de l'entorn, la   igualtat   d'oportunitats entre   homes  i   dones, l'accessibilitat de l'espai urbà, la  relació  de la  ciutat  amb  els municipis  de l'entorn, la  democràcia  participativa,  la promoció econòmica, etc. Creu que  aquests  compromisos  seran  essencials per a l'Alcaldia i per als grups de govern.  La  política ha de ser una acció democràtica feta prop de la  gent,  que  transformi  els  problemes  en oportunitats i les oportunitats  en  satisfaccions.  Recorda  el temps conjunt de govern del seu grup amb el PSC i els elements comuns que han compartit. Està convençut que el nou  alcalde  considera que de la unió de les parts diverses és on  creix la riquesa i que aquest convenciment és una aposta de futur: la diversitat  és el  signe dels temps i en la pluralitat s'allotja el patrimoni d'uns i  altres i de tots junts. Creu que cal oferir a la ciutat allò  que  és comú,  allò que és de tothom. Desitja al nou alcalde una  "travessia  plàcida"  en bona  companyia i plena d'èxits per a la ciutat.  Clou  la seva intervenció amb el desig popular  de "força saó, bon goret,  bona sembra i millor collita per al 
-4temps madur". 
El Sr. Sàez, portaveu del Grup  Municipal  d'ERC-EV, comença felicitant el Sr. Àngel Ros, nou alcalde de la ciutat, en el que per al seu grup suposa la continuació de la nova etapa que va començar fa tot just tres mesos, amb el nou pacte de govern. Aprofita  per desitjar molt encert i molta sort al Sr. Siurana en la nova etapa política de la seva vida; li demana la major implicació del Govern de la  Generalitat amb la ciutat de  Lleida,  cosa que creu ara més  fàcil.  Destaca  que,  per  primera vegada, ha estat possible un acord entre els  tres  grups que formen el govern, no només per pactar un programa o un pressupost sinó per elegir el  nou  alcalde  de la  ciutat;  ha estat  pel  Sr.  Sàez un  moment especialment emotiu quan, per primer cop, ha  votat una papereta que no sigui la del seu grup. Aquest grup aposta  pel govern, per la confiança en la figura de l'alcalde i, al mateix temps, manté la independència de criteri i la capacitat d'opinió del grup. Han votat amb satisfacció per considerar el nou alcalde una persona dialogant, treballadora i amb empenta. Creu que serà fàcil traballar junts. El  vot és un compromís a un acord de govern sobre el qual encara  queda molt per treballar: avui comença un nou futur per a  la ciutat. 
Demana a l'alcalde un compromís  social (per continuar en la línia dels darrers pressupostos, potenciant  les  regidories  de  proximitat),  un compromís per la integració  (per  aconseguir una única comunitat civil en drets i deures a la nostra  ciutat), un compromís per potenciar la ciutat a nivell extern (per  fer de  Lleida la capital de la Catalunya interior), un compromís per la  participació  i pel diàleg (tothom a la ciutat té bones coses a  dir),  un compromís  cultural (amb la cultura entesa com a element de  transformació  de la  ciutat,  potenciant a ciutadania, l'autoestima i la solidaritat) i un compromís nacional (per la llengua, la història i  la  realitat de la nostra ciutat).  Creu que aquest  conjunt  de compromisos  que  demana  s'han  d'inserir  en un compromís general per aconseguir un  projecte  col.lectiu de la ciutat que faci possible que aquest nou període sigui una època en la qual les relacions ciutadanes, la convivència i  l'harmonia  passin a ser l'eix fonamental de les polítiques  públiques.  Un compromís per la felicitat individual i col.lectiva de  la ciutadania. Li  ofereix  una  recepta formada per "tres lliures de tolerància, uns daus de fermesa, un manat de capteniment, un xic de sort i un polsim de gosadia". 
La Sra. Arnalot, portaveu del Grup Municipal  del  PP,  inicia  la seva intervenció felicitant el Sr. Ros com a nou  alcalde i la Sra. Castillo pel  seu  retorn a la Paeria. Dedica  unes  paraules  al  Sr.  Siurana, reconeixent que ha marcat una etapa en la recent història de la ciutat; ha estat un alcalde amb  encerts i errades però mereixedor del respecte del seu grup, perquè les  urnes  van  decidir  durant  aquests anys que encapçalés el Govern  municipal.  Han  tingut  discrepàncies  amb  ell, lògiques per tenir models de ciutat diferents. El feliciten per la seva 
-5
designació com a conseller de la  Generalitat  i li desitgen tots els encerts en aquesta nova tasca.  Feliciten novament el Sr. Ros també amb el millor desig d'encerts.  Recorda  que, en  el primer  Ple d'aquest mandat, el seu grup ja va dir  que desenvoluparia la seva tasca amb la intenció de  col.laborar   amb  el Govern de  forma  responsable; col.laboració compatible amb  el  control  exhaustiu  que  exerciran de forma decidida, ja que aquesta  és la seva tasca com a oposició. Valora positivament el tarannà dialogant del  nou  alcalde  i creu que això és positiu per a la ciutat.  Creu  que  la dificultat que suposa un govern tripartit a la Paeria  pot  limitar i  condicionar  les  actuacions de l'Alcaldia. Preocupen el seu  grup  les  declaracions de l'alcalde quan diu que practicarà una política  continuista  de la del Sr. Siurana, ja que aquesta política ha  provocat  un fort  endeutament  municipal que hipoteca i condiciona els  futurs  governs.  Ofereix  diàleg i oposició constructiva per fer arribar  a l'Ajuntament  totes  les demandes dels ciutadans i ciutadanes. Tots  volem  una Lleida millor; això depèn tant dels que governen com dels que fan oposició.  Darrera de cada regidor o regidora hi ha un  nombre  important  de lleidatans  i lleidatanes que mereixen respecte i atenció i als quals no podem defraudar. 
El Sr. Gavín, portaveu del Grup  Municipal de CiU, felicita sincerament el nou paer en cap i li desitja els  millors  èxits i encerts en aquest càrrec. Felicita també la Sra. Castillo  per la  seva reincorporació a l'Ajuntament. Vol, en la seva intervenció,  explicar  les  raons  i els motius  polítics  pels  quals el grup de CiU ha  votat  el  seu  propi candidat. Recorda que fa set mesos, el  Sr.  Siruana (que es presentava per setena vegada consecutiva com a alcalde) va afirmar que acabaria la legislatura i  que la seva prioritat era la  ciutat  de  Lleida  i la política  municipal,  idea  que va reiterar  posteriorment.  Ara  s'ha produït  la  dimissió  del  Sr.  Siurana,  perquè  ha de  ser  nomenat conseller, cosa per la que el felicita. Creu  que en tot aquest procés, les  persones  que  l'han conduït no  han  estat  inspirades  de forma prioritària per l'interès de la ciutat de Lleida; la ciutat ha perdut i està perdent. Calen noves  polítiques,  nous projectes i nous objectius i, en canvi, s'està encara en  un procés de reorganització del Govern municipal, i aquesta situació encara durarà més temps. Aquesta situació era previsible (i així ho van  dir) fa  mesos. Pregunta al Sr. Ros per què no es va presentar de cap  de llista  en el  moment  inicial del mandat. No han tingut temps per poder valorar la capacitat política del nou alcalde, tot i que en el  període en  què ha presidit la Comissió d'Economia  no ha  aportat  res de  nou:  qualifica  negativament  el pressupost (pobre, baix  d'inversions,  amb dèficit elevat) i manifesta que el debat d'aquest document s'ha fet tard, amb presses, amb falta de diàleg i de forma deficient.  S'endivina un altre tarannà de l'alcalde, però amb això no n'hi ha  prou;  en el  debat de pressupostos no hi ha hagut més diàleg i  més transparència.  Exigeix diàleg perquè la Paeria som tots: govern i oposició. 
-6El Sr. Ros ha defensat molt la gestió de l'anterior govern, i aquest ha estat també un motiu per no  poder  tenir la confiança del grup de CiU. L'acte d'avui és un acte  de continuïtat  d'un  projecte  polític  que qualifica d'esgotat. La persona no és el  més  important,  ho són les polítiques que s'han de dur a  terme.  La  ciutat  ha  millorat  en els darrers vint anys, però té  encara  una  herència complicada:  deutes, reptes per assumir  (com  l'entorn de l'estació, deficiències urbanes), etc.   Pregunta  si és coherent  la  declaració de  l'alcalde de  ser partidari d'una política liberal en  el terreny de la gestió econòmica, amb el pacte amb els ecologistes i  amb els neocomunistes.  No nega la bona fe de l'alcalde, però  dubta  sobre la seva capacitat per defensar una personalitat pròpia, sense tuteles  externes.  Diu  que és lògic el suport dels grups d'ERC-EV i ICV-EA,  ja que  el pacte és  recent, i perquè els costos polítics de no  donar-li-ho  seria tan gran que no es pot pensar altra cosa. Pregunta  què  passarà  amb  tots  els projectes importants que estan parats, com el  futur aeroport  de la ciutat o el palau de congressos. Reitera que  es tracta  d'un  acte de continuisme d'un projecte polític esgotat; el  grup  de CiU intenta representar un projecte polític nou, renovat, amb  noves  persones i nous equips. Dóna al nou alcalde el benefici del dubte i  ho remet als fets futurs, des d'una  actitud  lleial  de  l'oposició.  Donaran  el temps  que  sigui necessari per reorganitzar els àmbits  de decisió i per esperar que les promeses  de canvi puguin  ser  realitat.  Ofereix  lleialtat,  des  de l'obligació de defensar els compromisos del grup de CiU amb l'electorat i els ciutadans de Lleida.  Clou la  seva  intervenció  reiterant  les felicitacions al nou alcalde i  els  desigs  d'èxits  en la  seva nova tasca. 
El Sr. Alonso, portaveu del Grup Municipal  del  PSC,  manifesta el seu desgrat per la intervenció del Sr. Gavín, ja  que  diu que semblava més aviat  que som en un ple dedicat a una  moció  de censura  que  en el d'elecció del  nou  alcalde.  Creu  que  qui  ha de  tenir  avui  el protagonisme és el nou alcalde i  que els grups només han de manifestar el seu posicionament. En primer  lloc  dóna la benvinguda i felicita la regidora Sra. Pilar Castillo, de  qui  destaca  la capacitat política, l'entusiasme i la dedicació a les tasques públiques. En segon lloc, vol manifestar  el  reconeixement i  l'agraïment  a la  primera  tinenta d'alcalde, Sra. Burgués, per la tasca desenvolupada com a alcaldessa en funcions; remarca també el gest  que l'honora d'haver presentat la seva renúncia  per  facilitar el  relleu de  l'Alcaldia.  En  tercer  lloc, felicita  el Sr.  Ros per  haver  estat  escollit  alcalde.  D'ell,  en destaca: la llarga trajectòria política com a demòcrata, com a dirigent veïnal i militant socialista; la  seva experiència i coneixement sobre el  món  local; la   seva reconeguda  experiència  professinoal  i,especialment, el seu tarannà afable  i dialogant. Recorda el procés del nou  pacte  municipal  que ha  propiciat un  govern  més  obert,  més participatiu, més plural i amb  el compromís de treballar per potenciar els  serveis a  les   persones,   per   una   Lleida  més  sostenible, 
-7participativa i emprenedora.  Anuncia  la  presentació, molt aviat, del Programa d'actuació municipal. Vol  també  fer esment de la constitució del nou Govern de la Generalitat,  amb la mateixa composició que el del nostre Ajuntament; aquest nou govern tindrà una major sensibilitat pels assumptes de competència municipal i del qual formen part molts homes i dones que provenen del món  municipal.  Creu que és justícia retre avui homenatge a la persona que des de fa 24 anys s'ha preocupat pel futur i el creixement de la ciutat i  pels  problemes  dels ciutadans;  el seu nomenament  com a conseller és  el motiu  pel  qual  avui  ens  trobem escollint nou alcalde. L'alcalde Siurana va creure  en el futur de la ciutat i ha fet possible (amb l'esforç de tots els ciutadans) la Lleida que avui tenim: una ciutat moderna. Dóna gràcies al Sr. Siurana, en nom del grup socialista i de la  ciutat,  per la seva dedicació; li desitja molts èxits en la nova responsabilitat. Manifesta que iniciem avui amb il.lusió una nova etapa municipal, amb un equip renovat, un acord de govern estable i un important programa per fer que Lleida continuï sent una de les ciutats amb millor nivell de vida del país. 
El Sr. alcalde inicia la  seva  intervenció  saludant  els  presents donant  la benvinguda  a la Sra.  Pilar  Castillo  pel  seu  retorn a l'Ajuntament. Vol que les seves  primeres paraules com a alcalde siguin d'agraïment als regidors i regidores  que  l'han  votat,  per  la  seva confiança; els portaveus dels grups  d'ICV-EA,  ERC-EV i  PSC  per les seves paraules; també agraeix  les  paraules  dels portaveus dels grups del PP i CiU (els  reptes  i oportunitats  de col.laboració) als quals ofereix  una cordial relació  que  faciliti  la  col.laboració en  els projectes estratègics de la ciutat.  Ofereix a  l'oposició diàleg i mà oberta.   agraeix  especialment  la  confiança  que  li va  dipositar l'anterior alcalde, ara  conseller, Sr.  Antoni Siurana: per incloure'l en les llistes de la Paeria  i per proposar-lo després com a candidat a l'Alcaldia.  Agraeix de manera especial a  la Sra.  Burgués  la  seva generositat d'haver renunciat a la candidatura a l'Alcaldia. També dóna le gràcies per la confiança que  ha  tingut del seu partit i dels socis de govern. Vol guanyar-se amb el  treball aquesta confiança que li han dipositat els grups de govern.  Agraeix  als  mitjas  de comunicació la seva tasca i també a la  societat  lleidatana,  que  li ha fet arribar moltes mostres d'estima. En  darrer  lloc,  vol  agrair especialment el suport de la seva família, perquè l'exercici de l'acció política genera importants restriccions en la vida  familiar  que només amb l'estima es poden assumir. 
Continua dient que davant  nostre  tenim reptes importants. Recorda les transformacions importants que ha  sofert la  ciutat en  els  darrers vint-i-cinc anys i que han suposat  una  millora de la qualitat de vida de les persones, que és l'objecte  final  de  tota  acció  política. La ciutat està en els primers llocs de  Catalunya i de  l'Estat,  com a conseqüència del govern de progrés.  Vol  destacar també que la cohesió social i l'absència de fractures socials  a la ciutat és un dels grans 
-8
actius de la política d'aquests anys. Rememora la història de la ciutat i les dificultats pel seu desenvolupament;  avui la posició és sòlida i el futur esperançador. Les bases  per  construir  aquest  futur hi són. Lleida disposa d'un model de futur  que  es basa:  En  primer  lloc, a liderar el sector agroalimentari a  Catalunya i a  la regió  del sud d'Eruopa en  la que estem integrats  (Lleida  ha de  ser  la  seu  de referència de l'agroindústria en l'àmbit de tota la UE). En segon lloc, liderar, també, els sectors de  comerç,  del turisme, de la logística i els sectors horitzontals en tota  l'àrea  d'influència de la ciutat. En tercer lloc, Lleida ha d'aspirar no  només  a difondre i consumir béns culturals sinó a produir-los. 
Repassa  breument  alguns dels  elements  que  marcaran  l'entorn  dels propers anys en què hauran  de desenvolupar la seva activitat política, segons el programa acordat amb els socis  de govern. El Segle XXI és el segle de  les  persones, de la  formació,  del  coneixement, de  les interrelacions: el principal actiu  de  les  empreses serà la capacitat intel.lectual. Destaca la importància  creixent de  la formació de les persones i la seva transcendència  sobre les polítiques de la infància, les educatives i les de la  universitat,  que seran una peça central de l'acció política de totes  les administracions públiques per aconseguir el  progrés social. Defensa  la importància  dels  valors  perquè  les persones esdevinguem vertaders ciutadans;  els  poders  públics  han de defensar que els valors en  alça  com  la  solidaritat,  l'estima,  els serveis als altres i l'amor al país i  a la ciutat esdevinguin la base sobre la qual creixin les  persones.  També,  durant  els propers anys, canviarà  l'estructura  familiar,  això  requerirà  més  serveis  i la valoració de la gent gran per la  societat.  Un altre element de canvi del  segle  XXI  serà  la plena  igualtat  dels  homes  i les  dones, especialment  en la incorporació al  món  del  treball  amb  igualtat; l'Ajuntament mantindrà les  polítiques actives en aquest sentit.  Altre element diferencial dels propers  anys  serà la immigració: la societat futura  serà  multicultural;  les  polítiques  municipals  d'urbanisme, habitatge i formació són les eines que facilitaran la integració social dels immigrants i mantenir la cohesió social que tenim. En darrer lloc, cal destacar que és clau  la concepció  del  medi  ambient com a valor patrimonial a conservar: els  costos  mediambientals són actius i fonts de riquesa futura. 
El rol de la Paeria en aquesta  nova etapa serà no només l'aplicació de bones polítiques de govern amb una estructura eficient de funcionaris i recursos que les pugui dur a  terme  (com  s'ha  fet  en  les anteriors etapes),  sinó  que, a   més, ha  d'aconseguir  la  col.laboració complicitat  entre els poders públics  i la  societat  civil. Fa  una referència a l'actual marc polític català i al nou govern catalanista i de progrés, que creu que  tindrà  una  especial  sensibilitat  cap  als municipis.  Finalitza  la seva  intervenció  destacant  la  necessitat d'establir una oberta i transparent  complicitat  entre  la Paeria i la 
-9societat civil lleidatana. Reivindica el protagonisme  de la societat civil catalana com a  element  del  catalanisme  polític  defensat  per Valentí Almirall;  el catalanisme
seu nacionalisme en la ciutadania i   progressista sempre ha fonamentat el 
 els seus valors morals i polítics. Vol impulsar Lleida amb la força  de les seves associacions i dels seus ciutadans i  ciutadanes.  Per a aquests  ciutadans  és per a  qui treballarà, per respondre a la  confiança  que avui han dipositat en la seva persona. 
L'alcalde aixeca la sessió,  de la  qual,  com a secretari , estenc aquesta acta. 
El secretari	Vist i plau L'alcalde 
-10